[image: image1.png]



          ประกาศองค์การบริหารส่วนตำบลทุ่งสง
                                           เรื่อง    สอบราคาจ้างโครงการขุดเจาะบ่อน้ำบาดาล  


         ..................................................
ด้วยองค์การบริหารส่วนตำบลทุ่งสง  มีความประสงค์จะสอบราคาจ้างโครงการขุดเจาะบ่อน้ำบาดาล
บริเวณพื้นที่  หมู่ที่ 5  ตำบลทุ่งสง  โดยใช้ท่อ PVC  ชั้น  13.5  ขนาดเส้นผ่านศูนย์กลาง  6  นิ้ว  ให้มีปริมาณน้ำ
ไม่น้อยกว่า  5  ลบ.ม./ชม.  พร้อมวางป้ายประชาสัมพันธ์โครงการ  จำนวน  1  ป้าย  (ดำเนินการตามรายละเอียด
และรูปแบบบ่อน้ำบาดาล  กรมทรัพยากรน้ำบาดาล  และข้อกำหนดขององค์การบริหารส่วนตำบลทุ่งสง)  ในวงเงิน  
225,600.- บาท  (สองแสนสองหมื่นห้าพันหกร้อยบาทถ้วน)  
ราคากลางเป็นเงิน  218,200.- บาท  (สองแสนหนึ่งหมื่นแปดพันสองร้อยบาทถ้วน)


ผู้มีสิทธิเสนอราคาจะต้องมีคุณสมบัติ  ดังต่อไปนี้
1. เป็นนิติบุคคล  หรือบุคคลธรรมดา  ผู้มีอาชีพรับจ้างงานที่สอบราคาจ้างดังกล่าว  และมีผลงาน
ประเภทเดียวกันกับงานที่เสนอราคา  (สัญญาเดียว)  ในวงเงินไม่น้อยกว่า  112,800.- บาท  (หนึ่งแสนหนึ่งหมื่น-
สองพันแปดร้อยบาทถ้วน)  และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วย
ระเบียบบริหารราชการส่วนท้องถิ่นหรือหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น
หรือรัฐวิสาหกิจ  


๒.  ผู้เสนอราคาต้องไม่เป็นผู้ที่ถูกแจ้งเวียนชื่อไว้ในบัญชีรายชื่อผู้ทิ้งงานของทางราชการ  รัฐวิสาหกิจ
หรือหน่วยการบริหารราชการส่วนท้องถิ่น  ในขณะที่ยื่นซองสอบราคา  หรือไม่เป็นผู้ที่รับผลของการสั่งให้นิติบุคคล
หรือบุคคลอื่นเป็นผู้ทิ้งงานตามระเบียบของทางราชการ


๓.  ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของ
ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น


๔.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหาร
ส่วนตำบลทุ่งสง  ณ  วันประกาศสอบราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม
ในการสอบราคาจ้างครั้งนี้


กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม  ในวันที่  22  มิถุนายน  ๒๕๕8
เวลา  10.๐๐ – ๑1.๐๐ น. ณ  กองช่าง  องค์การบริหารส่วนตำบลทุ่งสง  ผู้ที่ไม่ได้เข้าร่วมดูสถานที่ก่อสร้างและฟังรายละเอียดเพิ่มเติมตามวันและเวลาดังกล่าว  จะถือว่าได้ทราบสถานที่ตลอดจนปัญหาและอุปสรรคต่าง ๆ ดีแล้ว
หากมีปัญหาหรืออุปสรรคในการทำงาน  จะนำมาเป็นข้อโต้แย้งเพื่อให้พ้นความรับผิดต่อองค์การบริหารส่วนตำบล
ทุ่งสงในภายหลังมิได้
กำหนดยื่นซองสอบราคา  ณ  กองคลัง  องค์การบริหารส่วนตำบลทุ่งสง  อำเภอนาบอน  จังหวัด
นครศรีธรรมราช  ตั้งแต่วันที่  17 – 30  มิถุนายน  2558  หรือ  ยื่น  ณ  สถานที่กลางศูนย์รวมข้อมูลข่าวสาร
การจัดซื้อจัดจ้าง  อำเภอนาบอน  จังหวัดนครศรีธรรมราช (ที่ว่าการอำเภอนาบอน)  ในวันที่  1  กรกฎาคม  2558
ระหว่างเวลา  ๐๘.๓๐ – ๑๖.๓๐ น. ในวันและเวลาราชการ


กำหนดเปิดซองสอบราคา  ในวันที่  2  กรกฎาคม  ๒๕๕8  ตั้งแต่เวลา  10.๐๐ น. เป็นต้นไป  
ณ  สถานที่กลาง  ศูนย์รวมข้อมูลข่าวสารการจัดซื้อจัดจ้าง  อำเภอนาบอน  จังหวัดนครศรีธรรมราช  (ที่ว่าการอำเภอ
นาบอน) 

ผู้สนใจติดต่อขอซื้อเอกสารสอบราคา  ในราคาชุดละ  500.- บาท  (ห้าร้อยบาทถ้วน)  ได้ที่กองคลัง
องค์การบริหารส่วนตำบลทุ่งสง  ตั้งแต่วันที่  17 – 30  มิถุนายน  2558  ระหว่างเวลา  ๐๘.๓๐ - 16.30 น.  

ในวันและเวลาราชการ  ผู้สนใจสามารถดูรายละเอียดเพิ่มเติมได้ที่  www.thungsong.go.th  หรือ  สอบถาม
ทางโทรศัพท์หมายเลข  ๐-๗๕30-0800-1  ต่อ  4  ในวันและเวลาราชการ
ประกาศ  ณ  วันที่   17   เดือน  มิถุนายน   พ.ศ.   ๒๕๕8
 (นายวิธี     สุภาพ)
                                                               นายกองค์การบริหารส่วนตำบลทุ่งสง
    เอกสารสอบราคาจ้าง  เลขที่  13/๒๕๕8
                                                    โครงการขุดเจาะบ่อน้ำบาดาล
                                           ตามประกาศองค์การบริหารส่วนตำบลทุ่งสง
                                          ลงวันที่  17  เดือน  มิถุนายน   พ.ศ.  ๒๕๕8
...............................................................
องค์การบริหารส่วนตำบลทุ่งสง  อำเภอนาบอน  จังหวัดนครศรีธรรมราช  ซึ่งต่อไปนี้เรียกว่า “องค์การ
บริหารส่วนตำบล” มีความประสงค์จะสอบราคาจ้างโครงการขุดเจาะบ่อน้ำบาดาลบริเวณพื้นที่  หมู่ที่ 5  ตำบลทุ่งสง  
โดยใช้ท่อ PVC  ชั้น  13.5  ขนาดเส้นผ่านศูนย์กลาง  6  นิ้ว  ให้มีปริมาณน้ำไม่น้อยกว่า  5  ลบ.ม./ชม.  พร้อมวาง
ป้ายประชาสัมพันธ์โครงการ  จำนวน  1  ป้าย  (ดำเนินการตามรายละเอียดและรูปแบบบ่อน้ำบาดาล  กรมทรัพยากร
น้ำบาดาล  และข้อกำหนดขององค์การบริหารส่วนตำบลทุ่งสง)  ในวงเงิน  225,600.- บาท  (สองแสนสองหมื่นห้าพัน-
หกร้อยบาทถ้วน)  ราคากลางเป็นเงิน  218,200.- บาท  (สองแสนหนึ่งหมื่นแปดพันสองร้อยบาทถ้วน)  โดยมี
ข้อแนะนำและข้อกำหนดดังต่อไปนี้


๑.  เอกสารแนบท้ายเอกสารสอบราคา


     ๑.๑  แบบรูปรายการละเอียด  พร้อมใบประมาณราคาก่อสร้าง


     ๑.๒  แบบใบเสนอราคา


     ๑.๓  แบบสัญญาจ้าง


     ๑.๔  แบบหนังสือค้ำประกัน (หลักประกันสัญญา)


     ๑.๕  บทนิยาม



 (๑)  ผู้เสนอราคาที่มีผลประโยชน์ร่วมกัน



 (๒)  การขัดขวางการแข่งขันราคาอย่างเป็นธรรม


     ๑.๖  แบบบัญชีเอกสาร



 (๑)  บัญชีเอกสารส่วนที่  ๑



 (๒)  บัญชีเอกสารส่วนที่  ๒

   
๒.  คุณสมบัติของผู้เสนอราคา


     ๒.๑  ผู้เสนอราคาต้องเป็นผู้มีอาชีพรับจ้างงานที่สอบราคาจ้าง


     ๒.๒  ผู้เสนอราคาต้องไม่เป็นผู้ที่ถูกแจ้งเวียนชื่อไว้ในบัญชีรายชื่อผู้ทิ้งงานของทางราชการ
รัฐวิสาหกิจ  หรือหน่วยการบริหารราชการส่วนท้องถิ่น  ในขณะที่ยื่นซองสอบราคา  หรือไม่เป็นผู้ที่รับผลของการสั่ง
ให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ


     ๒.๓  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น  ที่เข้าเสนอราคา
ให้แก่องค์การบริหารส่วนตำบล  ณ  วันประกาศสอบราคาหรือไม่เป็นผู้กระทำการอันเป็นการขัดขวางการแข่งขัน
ราคาอย่างเป็นธรรมในการสอบราคาจ้างครั้งนี้  ตามข้อ  ๑.๕


     ๒.๔  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน   ซึ่งอาจปฏิเสธไม่ยอมขึ้นศาลไทย
เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น


     ๒.5  ผู้เสนอราคาจะต้องเป็นนิติบุคคล  หรือบุคคลธรรมดา  ผู้มีอาชีพรับจ้างงานที่สอบราคาจ้าง
ดังกล่าว และมีผลงานประเภทเดียวกันกับงานที่เสนอราคา (สัญญาเดียว)  ในวงเงินไม่น้อยกว่า  112,800.- บาท  
(หนึ่งแสนหนึ่งหมื่นสองพันแปดร้อยบาทถ้วน) และเป็นผลงานที่เป็นคู่สัญญาโดยตรงกับส่วนราชการ  หน่วยงาน
ตามกฎหมายว่าด้วยระเบียบบริหารราชการส่วนท้องถิ่นหรือหน่วยงานอื่นซึ่งมีกฎหมายบัญญัติให้มีฐานะเป็นราชการ
บริหารส่วนท้องถิ่นหรือรัฐวิสาหกิจ  

๓.  หลักฐานการเสนอราคา
                           ผู้เสนอราคาจะต้องเสนอเอกสารหลักฐานยื่นมากับซองใบเสนอราคา  โดยแยกไว้กับซอง
เสนอราคาเป็น  ๒  ส่วน  คือ


      ๓.๑  ส่วนที่  ๑  อย่างน้อยต้องมีเอกสารดังต่อไปนี้  
(๑)  ในกรณีผู้เสนอราคาเป็นนิติบุคคล
ก.  ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือรับรอง
การจดทะเบียนนิติบุคคล  บัญชีรายชื่อหุ้นส่วนผู้จัดการ  หรือผู้มีอำนาจควบคุม  พร้อมรับรองสำเนาถูกต้อง
ข.  บริษัทจำกัดหรือบริษัทมหาชนจำกัด  ให้ยื่นสำเนารับรองการ
จดทะเบียนนิติบุคคล  หนังสือบริคณห์สนธิ  บัญชีรายชื่อกรรมการผู้จัดการ  ผู้มีอำนาจควบคุมและบัญชีผู้ถือหุ้น
รายใหญ่  พร้อมรับรองสำเนาถูกต้อง




(๒)  ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล
ให้ยื่นสำเนาบัตรประจำตัวประชาชนของผู้นั้น  สำเนาใบทะเบียนพาณิชย์  สำเนาข้อตกลงที่แสดงถึงการเข้าเป็น
หุ้นส่วน  (ถ้ามี)  สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง




(๓)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า
สำเนาบัตรประจำตัวประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย
ก็ให้ยื่นสำเนาหนังสือเดินทาง  หรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน (๑)




(๔)  หลักฐานอื่น ๆ (ถ้ามี)





-  สำเนาใบทะเบียนภาษีมูลค่าเพิ่ม





-  สำเนาบัตรประจำตัวผู้เสียภาษีอากร





-  สำเนาทะเบียนบ้าน





-  สำเนาบัตรประจำตัวประชาชน


เอกสารหลักฐานที่เป็นสำเนา  ให้ผู้เสนอราคารับรองเอกสารหลักฐานที่ยื่นมาพร้อมกับซอง
ใบเสนอราคาว่าเอกสารดังกล่าวถูกต้อง  และเป็นความจริงทุกประการและลงลายมือชื่อรับรองสำเนาถูกต้องทุกฉบับ
(5) บัญชีเอกสารส่วนที่  ๑  ทั้งหมดตามแบบในข้อ  ๑.๖


      ๓.๒  ส่วนที่  ๒  อย่างน้อยต้องมีเอกสารดังต่อไปนี้




(๑)  หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคา
มอบอำนาจให้บุคคลอื่นลงนามในใบเสนอราคาแทน  (ผู้รับมอบอำนาจนำสำเนาบัตรประจำตัวประชาชนและสำเนา
ทะเบียนบ้านของตนมาแสดงพร้อมทั้งรับรองสำเนาถูกต้องด้วย)




(๒)  สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง




(๓)  บัญชีรายการก่อสร้าง  หรือใบแจ้งปริมาณงาน  จะต้องแสดงรายการวัสดุ
อุปกรณ์  ค่าแรงงาน  ภาษีประเภทต่าง ๆ  รวมทั้งกำไรไว้ด้วย


บัญชีเอกสารส่วนที่  ๒  ทั้งหมดที่ได้ยื่นพร้อมกับซองใบเสนอราคา  ตามแบบในข้อ  ๑.๖ (๒)  
เอกสารหลักฐานที่ใช้เป็นสำเนาให้ผู้เสนอราคารับรองเอกสารหลักฐานที่ยื่นมาพร้อมกับซองใบเสนอราคาว่า
เอกสารดังกล่าวถูกต้องและเป็นความจริงทุกประการและลงลายมือชื่อรับรองสำเนาถูกต้องทุกฉบับ

๔. การเสนอราคา
 

    ๔.๑  ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคาฉบับนี้  โดยไม่มี
เงื่อนไขใดๆ ทั้งสิ้น และจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้ชัดเจน  จำนวนเงินที่เสนอจะต้องระบุตรงกันทั้งตัวเลขและตัวอักษร โดยไม่มีการขูด ลบ  หรือแก้ไข  หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อผู้เสนอราคา  พร้อมประทับตรา  (ถ้ามี)  กำกับไว้ด้วยทุกแห่ง


   ๔.๒  ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน
ในการเสนอราคาให้เสนอเป็นเงินบาท  และเสนอราคาเพียงราคาเดียว โดยเสนอราคารวมและหรือราคาต่อหน่วย  
และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง  ทั้งนี้ราคารวมที่เสนอจะต้องตรงกันทั้งตัวเลข
และตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่า
ภาษีมูลค่าเพิ่ม และภาษีอากรอื่น ๆ  และค่าใช้จ่ายทั้งปวงไว้แล้ว


ราคาที่เสนอ  จะต้องเสนอกำหนดยืนราคาไม่น้อยกว่า  30  วัน  นับแต่วันเปิดซองสอบราคา 
โดยภายในกำหนดยืนราคาผู้เสนอราคาต้องรับผิดชอบราคาที่ตนเสนอไว้  และจะถอนการเสนอราคามิได้


    ๔.๓  ผู้เสนอราคาจะต้องเสนอกำหนดเวลาส่งมอบพัสดุแล้วเสร็จ  ไม่เกิน  60  วัน  นับถัดจากวันลงนามในสัญญาจ้าง  


    ๔.๔  ก่อนยื่นซองสอบราคา  ผู้เสนอราคาควรตรวจดูร่างสัญญา  แบบรูป  และรายละเอียดฯลฯ
ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา


    ๔.๕  ผู้เสนอราคาจะต้องยื่นซองใบเสนอราคาที่ปิดผนึกซองเรียบร้อย  จ่าหน้าซองถึงประธาน
คณะกรรมการเปิดซองสอบราคาโดยระบุไว้ที่หน้าซองว่า  “ใบเสนอราคาตามเอกสารสอบราคาเลขที่  13/๒๕๕8
โครงการขุดเจาะบ่อน้ำบาดาลบริเวณพื้นที่  หมู่ที่  5  ตำบลทุ่งสง”  
การยื่นซองซองสอบราคา  จะต้องยื่นโดยตรงต่อเจ้าหน้าที่พัสดุ  ณ  กองคลัง  องค์การบริหารส่วนตำบล
ทุ่งสง  อำเภอนาบอน  จังหวัดนครศรีธรรมราช  ตั้งแต่วันที่ 17 – 30  มิถุนายน  2558  หรือ  ยื่น  ณ  สถานที่กลาง
ศูนย์รวมข้อมูลข่าวสารการจัดซื้อจัดจ้าง  อำเภอนาบอน  จังหวัดนครศรีธรรมราช  (ที่ว่าการอำเภอนาบอน)  ในวันที่  
1  กรกฎาคม  2558  ระหว่างเวลา  ๐๘.๓๐ – ๑๖.๓๐ น. ในวันราชการ


กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม  ณ  กองช่าง  องค์การบริหารส่วนตำบล
ทุ่งสง  ในวันที่  22  มิถุนายน   ๒๕๕8  เวลา  10.๐๐ – ๑1.๐๐ น.  ผู้ที่ไม่ได้เข้าร่วมดูสถานที่ก่อสร้างและฟังรายละเอียด
เพิ่มเติมจะนำมาเป็นข้อโต้แย้งภายหลังมิได้
  

เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด  คณะกรรมการเปิดซอง
สอบราคาจะดำเนินการตรวจสอบคุณสมบัติของผู้เสนอราคาแต่ละรายว่า เป็นผู้เสนอราคาที่มีผลประโยชน์ร่วมกันกับ
ผู้เสนอราคารายอื่นตามข้อ ๑.๕ (๑)  ณ วันเปิดซองสอบราคาหรือไม่  และประกาศรายชื่อผู้เสนอราคาที่มีสิทธิได้รับ
การคัดเลือกก่อนเปิดซองใบเสนอราคา


หากปรากฏต่อคณะกรรมการเปิดซองสอบราคาก่อนหรือในขณะที่มีการเปิดซองใบเสนอราคาว่ามีผู้เสนอราคา
กระทำการอันเป็นการขัดขวางการแข่งขันราคาอย่างเป็นธรรม  ตามข้อ  ๑.๕  (๒) และคณะกรรมการฯ เชื่อว่ามีการกระทำอันเป็น
การขัดขวางการแข่งขันราคาอย่างเป็นธรรม คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคา และ
ประกาศรายชื่อผู้เสนอราคาที่มีสิทธิได้รับการคัดเลือก และองค์การบริหารส่วนตำบล  จะพิจารณาลงโทษผู้เสนอราคาดังกล่าว
เป็นผู้ทิ้งงาน เว้นแต่คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของ
ทางราชการและมิได้เป็นผู้ริเริ่มให้มีการกระทำดังกล่าว

ผู้เสนอราคาที่ถูกตัดรายชื่อออกจากการเป็นผู้เสนอราคา  เพราะเหตุเป็นผู้เสนอราคาที่มีผลประโยชน์ร่วมกัน
กับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม 
อาจอุทธรณ์คำสั่งดังกล่าวต่อผู้ว่าราชการจังหวัดภายใน  ๓  วัน นับแต่วันที่ได้รับแจ้งจากคณะกรรมการเปิดซองสอบราคา การวินิจฉัย
อุทธรณ์ของผู้ว่าราชการจังหวัดให้ถือเป็นที่สุด


คณะกรรมการเปิดซองสอบราคา จะเปิดซองใบเสนอราคาของผู้เสนอราคาที่มีสิทธิได้รับการคัดเลือก
ดังกล่าวข้างต้น  ณ  สถานที่กลางศูนย์รวมข้อมูลข่าวสารการจัดซื้อจัดจ้าง  อำเภอนาบอน  จังหวัดนครศรีธรรมราช
(ที่ว่าการอำเภอนาบอน)  ในวันที่  2  กรกฎาคม  ๒๕๕8  เวลา  ๑0.๐๐  น.  เป็นต้นไป
การยื่นอุทธรณ์ตามวรรค  ๕  ย่อมไม่เป็นเหตุให้มีการขยายระยะเวลาการเปิดซองใบเสนอราคา  
เว้นแต่ผู้ว่าราชการจังหวัดพิจารณาเห็นว่าการขยายระยะเวลาดังกล่าวจะเป็นประโยชน์แก่ทางราชการอย่างยิ่ง และ
ในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์ และเห็นว่าการยกเลิกการเปิดซอง
ใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง  ให้ผู้ว่าราชการจังหวัดมีอำนาจยกเลิก
การเปิดซองใบเสนอราคาดังกล่าวได้


๕.  หลักเกณฑ์และสิทธิในการพิจารณาราคา
                          ๕.๑  ในการสอบราคาครั้งนี้  องค์การบริหารส่วนตำบล  จะพิจารณาตัดสินด้วยราคารวม
                ๕.๒  หากผู้เสนอราคารายใดมีคุณสมบัติไม่ถูกต้องตามข้อ  ๒  หรือยื่นหลักฐานการเสนอราคา
ไม่ถูกต้อง  หรือไม่ครบถ้วนตามข้อ  ๓  หรือยื่นซองสอบราคาไม่ถูกต้องตามข้อ  ๔  แล้ว  คณะกรรมการเปิดซอง
สอบราคาจะไม่รับพิจารณาราคาของผู้เสนอราคารายนั้น  เว้นแต่เป็นข้อผิดพลาดหรือผิดหลงเพียงเล็กน้อย  หรือที่
ผิดพลาดไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้  เฉพาะในกรณีที่พิจารณาเห็นว่า
จะเป็นประโยชน์ต่อองค์การบริหารส่วนตำบลเท่านั้น                                                                                                                                                                                                       
               ๕.๓  องค์การบริหารส่วนตำบล  สงวนสิทธิไม่พิจารณาราคาของผู้เสนอราคา โดยไม่มีการ
ผ่อนผันในกรณีดังต่อไปนี้

  
     
 (๑)  ไม่ปรากฏชื่อผู้เสนอราคารายนั้น  ในบัญชีผู้รับ/ซื้อ  เอกสารสอบราคา หรือในหลักฐาน
การรับเอกสารสอบราคาขององค์การบริหารส่วนตำบล 
                  
 (๒)  ไม่กรอกชื่อนิติบุคคล  หรือบุคคลธรรมดา   หรือลงลายมือชื่อผู้เสนอราคาอย่างหนึ่ง
อย่างใดหรือทั้งหมดในใบเสนอราคา
             
 (๓)  เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ 
หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
             
 (๔)  ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อ
พร้อมประทับตรา  (ถ้ามี)  กำกับไว้

               ๕.๔  ในการตัดสินการสอบราคาหรือในการทำสัญญา  คณะกรรมการเปิดซองสอบราคาหรือองค์การ
บริหารส่วนตำบล  มีสิทธิให้ผู้เสนอราคาชี้แจงข้อเท็จจริง  สภาพ  ฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้
องค์การบริหารส่วนตำบล  มีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

               ๕.๕  องค์การบริหารส่วนตำบล  ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคา
ที่เสนอทั้งหมดก็ได้  และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจจะยกเลิก
การสอบราคาโดยไม่พิจารณาจัดจ้างเลยก็ได้สุดแต่จะพิจารณา  ทั้งนี้  เพื่อประโยชน์ของทางราชการเป็นสำคัญ  และให้ถือว่า
การตัดสินขององค์การบริหารส่วนตำบลเป็นเด็ดขาด  ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหาร
ส่วนตำบล  จะพิจารณายกเลิกการสอบราคาและลงโทษผู้เสนอราคาเสมือนผู้ทิ้งงาน  ไม่ว่าจะเป็นผู้เสนอราคาที่ได้รับการ
คัดเลือกหรือไม่ก็ตาม  หากมีเหตุที่เชื่อได้ว่าการเสนอราคากระทำไปโดยไม่สุจริต  เช่น  การเสนอราคาอันเป็นเท็จ  หรือใช้ชื่อ
บุคคลธรรมดาหรือนิติบุคคลอื่นมาเสนอราคาแทน  หรือมีการสมยอมกันในการเสนอราคา  เป็นต้น

ในกรณีที่ผู้เสนอราคาต่ำสุด  เสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการ
เปิดซองสอบราคาหรือองค์การบริหารส่วนตำบล  จะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคา
สามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้  องค์การบริหารส่วนตำบล  มีสิทธิ
ที่จะไม่รับราคาของผู้เสนอราคารายนั้น


  ๕.๖  ในกรณีที่ปรากฏข้อเท็จจริงภายหลังจากการเปิดซองสอบราคาว่าผู้เสนอราคาที่มีสิทธิได้รับ
การคัดเลือกตามที่ได้ประกาศรายชื่อไว้  ตามข้อ  ๔.๕  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น
ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๕
องค์การบริหารส่วนตำบล  มีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อ
ตามข้อ  ๔.๕  และองค์การบริหารส่วนตำบล  จะพิจารณาลงโทษผู้เสนอราคารายนั้นเป็นผู้ทิ้งงาน
ในกรณีนี้  หากผู้ว่าราชการจังหวัดพิจารณาเห็นว่า การยกเลิกการเปิดซองใบเสนอราคา
ที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ผู้ว่าราชการจังหวัดมีอำนาจยกเลิกการเปิดซอง
ใบเสนอราคาดังกล่าวได้
๖.  การทำสัญญาจ้าง


ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ  ๑.๓  กับองค์การบริหาร
ส่วนตำบล  ภายใน  ๗  วัน  นับถัดจากวันที่ได้รับแจ้ง  และจะต้องวางหลักประกันสัญญาเป็นจำนวนเต็มเท่ากับ
ร้อยละห้า  ของราคาค่าจ้างที่สอบราคาได้  ให้องค์การบริหารส่วนตำบลทุ่งสงยึดถือไว้ในขณะทำสัญญาโดยใช้หลักประกัน
อย่างหนึ่งอย่างใดดังต่อไปนี้
                 

(๑)  เงินสด
                 

(๒)  เช็คที่ธนาคารสั่งจ่ายให้แก่องค์การบริหารส่วนตำบล  โดยเป็นเช็คลงวันที่ที่ทำสัญญา
หรือก่อนหน้านั้นไม่เกิน  ๓  วันทำการของทางราชการ 
 (๓)  หนังสือค้ำประกันของธนาคารภายในประเทศไทย  ตามแบบหนังสือค้ำประกันดังระบุ
ในข้อ  ๑.๔ (๑) 
(4) หนังสือค้ำประกันของบรรษัทเงินอุตสาหกรรมแห่งประเทศไทย  หรือบริษัทเงินทุน
หรือบริษัทเงินทุนหลักทรัพย์  ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน
ตามประกาศของธนาคารแห่งประเทศไทย  ซึ่งแจ้งชื่อเวียนให้ส่วนราชการหรือหน่วยการบริหารราชการส่วนท้องถิ่น
ต่าง  ๆ  ทราบแล้ว  โดยอนุโลมให้ใช้ตามแบบหนังสือค้ำประกันดังระบุในข้อ  ๑.๔ (๑)
(๕)  พันธบัตรรัฐบาลไทย


หลักประกันนี้จะคืนให้โดยไม่มีดอกเบี้ยภายใน  ๑๕  วัน  นับถัดจากวันที่ผู้ชนะการสอบราคา  (ผู้รับจ้าง)  
พ้นจากข้อผูกพันตามสัญญาจ้างแล้ว
๗.  ค่าจ้างและการจ่ายเงิน


องค์การบริหารส่วนตำบล  จะจ่ายเงินค่าจ้าง  จำนวน  ๑  งวด  เมื่อผู้รับจ้างได้ปฏิบัติงานทั้งหมด
เสร็จเรียบร้อยตามแบบ  รายการ  สัญญา  รวมทั้งทำสถานที่ก่อสร้างให้สะอาดเรียบร้อยและคณะกรรมการตรวจการจ้าง
ได้ตรวจรับงานเรียบร้อยแล้ว โดยมีเงื่อนไขในการจ่ายเงินเมื่อได้ปริมาณน้ำตามที่กำหนด คือ ไม่น้อยกว่า 5 ลบ.ม./ชม.
ตามข้อกำหนดคุณลักษณะการจ้างเหมาขุดเจาะบ่อน้ำบาดาล ข้อ  17  ดังนี้

17.1  หากความลึกรวมของบ่อน้ำบาดาลที่ส่งมอบน้อยกว่าความลึกเฉลี่ยรวมที่กำหนดไว้น้อยกว่า
43  เมตร  ผู้ว่าจ้างจะทำการปรับลดราคา  ดังนี้
· บ่อบาดาลที่มีความลึกน้อยกว่า  43  เมตร  จ้างเหมาจ่ายค่าเฉลี่ยความลึก  ตั้งแต่
0.05 – 42.50  เมตร  จ่ายเป็นเงิน  99,500.- บาท  (เก้าหมื่นเก้าพันห้าร้อยบาทถ้วน)
· บ่อบาดาลที่มีความลึกมากกว่า  43  เมตร  จ้างเหมาจ่ายค่าเฉลี่ยความลึก  ตั้งแต่
43 – 100  เมตร  จ่ายเป็นเงิน  218,200.- บาท  (สองแสนหนึ่งหมื่นแปดพันสองร้อยบาทถ้วน)
  

17.2  หากบ่อน้ำบาดาลที่เจาะด้วยระบบลมเจาะและใส่ท่อ  ASTM A-120  ไม่ตลอดความลึกบ่อ
ผู้ว่าจ้างจะทำการปรับลดราคาสำหรับช่วงความลึกที่ไม่ได้ใส่ท่อ  เมตรละ  800  บาท


17.3  หากความลึกรวมของบ่อน้ำบาดาลที่ส่งมอบมากกว่าความลึกเฉลี่ยรวมที่กำหนดไว้  ผู้ว่าจ้าง
จะไม่จ่ายเงินเพิ่มในส่วนที่เกินแต่อย่างใด


๘.  อัตราค่าปรับ


ค่าปรับตามแบบสัญญาจ้าง  จะกำหนดในอัตราร้อยละ  ๐.๑๐  ต่อวัน  ของค่าจ้างตามสัญญา


๙.  การรับประกันความชำรุดบกพร่อง


ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ  ๑.๓
แล้วแต่กรณี  จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  2  ปี
นับถัดจากวันที่องค์การบริหารส่วนตำบล  ได้รับมอบงาน  โดยผู้รับจ้างต้องรีบจัดการจัดซ่อมแซมแก้ไขให้ใช้การได้ดี
ดังเดิมภายใน  7  วัน  นับถัดจากวันที่ได้รับการแจ้งความชำรุดบกพร่อง


๑๐. ข้อสงวนสิทธิในการเสนอราคาและอื่น ๆ 

      
      ๑๐.๑  เงินค่าจ้างสำหรับงานจ้างครั้งนี้  ได้มาจากงบประมาณจ่ายขาดเงินสะสม  ประจำปี
งบประมาณ  2557  
การลงนามในสัญญาจะกระทำได้ต่อเมื่อองค์การบริหารส่วนตำบล  ได้รับอนุมัติเงินค่าจ้างแล้วเท่านั้น

      
      ๑๐.๒  เมื่อองค์การบริหารส่วนตำบล  ได้คัดเลือกผู้เสนอราคารายใดให้เป็นผู้รับจ้างและได้ตกลงจ้าง
ตามเอกสารสอบราคาจ้างแล้ว  ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และ
ของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวง
คมนาคมประกาศกำหนด   ผู้เสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้


               (๑)  แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อกรมการขนส่ง
ทางน้ำและพาณิชยนาวี  ภายใน  ๗  วัน นับตั้งแต่วันที่ผู้ขายสั่งซื้อหรือซื้อของจากต่างประเทศ  เว้นแต่เป็นของที่
รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้


               (๒)  จัดการให้สิ่งของที่ซื้อขายดังกล่าวบรรทุกโดยเรือไทย  หรือเรือที่มีสิทธิเช่นเดียวกับ
เรือไทยจากต่างประเทศมายังประเทศไทย เว้นแต่จะได้รับอนุญาตจากกรมการขนส่งทางน้ำและพาณิชยนาวีให้บรรทุก
สิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการ
กระทรวงคมนาคมประกาศยกเว้นให้เรือบรรทุกโดยเรืออื่น


               (๓)  ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดชอบตามกฎหมายว่าด้วย
การส่งเสริมการพาณิชนาวี

      ๑๐.๓  ผู้เสนอราคาซึ่งองค์การบริหารส่วนตำบล  ได้คัดเลือกแล้วไม่ไปทำสัญญาหรือข้อตกลง
ภายในเวลาที่ทางราชการกำหนดดังระบุไว้ในข้อ  ๖  องค์การบริหารส่วนตำบล  อาจพิจารณาเรียกร้องให้ชดใช้ความ
เสียหาย  (ถ้ามี)   รวมทั้งจะพิจารณาให้เป็นผู้ทิ้งงานตามระเบียบของทางราชการ

      
      ๑๐.๔  องค์การบริหารส่วนตำบล  สงวนสิทธิที่จะแก้ไข  เพิ่มเติมเงื่อนไขหรือข้อกำหนดใน
แบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด  (ถ้ามี)


      ๑๐.5  องค์การบริหารส่วนตำบลทุ่งสง  ขอสงวนสิทธิในการยกเลิกสัญญาโดยไม่มีการจ่ายเงิน
ค่าจ้างแต่อย่างใดในกรณีที่ผู้รับจ้างดำเนินการขุดเจาะบ่อน้ำบาดาลแล้วไม่มีน้ำหรือมีปริมาณน้ำน้อยกว่า 5  ลบ.ม./ชม.  


๑๑. มาตรฐานฝีมือช่าง


เมื่อองค์การบริหารส่วนตำบล  ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้าง
ตามประกาศนี้แล้ว  ผู้เสนอราคาจะต้องตกลงว่าในการปฏิบัติงานก่อสร้างดังกล่าว  ผู้เสนอราคาจะต้องมีและใช้ผู้ผ่าน
การทดสอบมาตรฐานฝีมือช่างจากกระทรวงแรงงานและสวัสดิการสังคม  หรือผู้มีวุฒิบัตรระดับ ปวช.ปวส. และ ปวท. 
หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้  ในอัตราไม่ต่ำกว่าร้อยละ ๑๐  ของแต่ละสาขา
ช่าง  แต่จะต้องมีช่างจำนวนอย่างน้อย  ๑  คน  ดังต่อไปนี้
 
      
      ๑๑.๑  ช่างก่อสร้าง

      
      ๑๑.๒  ช่างโยธา


      ๑๑.๒  ช่างสำรวจ




๑๒. การปฏิบัติตามกฎหมายและระเบียบ


ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้
โดยเคร่งครัด
         องค์การบริหารส่วนตำบลทุ่งสง
           





                (นายวิธี     สุภาพ)






              นายกองค์การบริหารส่วนตำบลทุ่งสง
        วันที่    17    เดือน   มิถุนายน     พ.ศ.  ๒๕๕8

